pythainlp/thai-wiki-dataset-v4 huggingface dataset:
พระเจ้ารามิโรที่ 3 แห่งเลออน

รามีโรที่ 3  เป็นพระมหากษัตริย์แห่งเลออนในช่วงปี ค.ศ. 966 ถึง ค.ศ. 985 ทรงสืบทอดบัลลังก์ต่อจากพระเจ้าซันโชที่ 1 ผู้เป็นพระบิดา ตอนพระชนมายุ 5 พรรษา
พระราชประวัติ.
หลังพระเจ้าซันโชที่ 1 พระบิดาของรามีโรถูกปลงพระชนม์โดยขุนนางกาลิเซีย การสำเร็จราชการแผ่นดินของราชอาณาจักรตกไปอยู่ในมือของสตรีสองคน คือ พระปิตุจฉาของรามีโร อินฟันตาเอลบิรา รามีเรซ แม่ชีที่ทำหน้าที่เป็นพระราชินีในช่วงที่พระมหากษัตริย์ยังเยาว์วัย และพระมารดาของรามีโร พระราชินีเตเรซา อันซูเรซ ซึ่งหลังจากเป็นม่ายได้เข้ารับการปฏิญาณตนที่อารามซันปาเลโยเดโอบิเอโดและกลายเป็นพระอธิการิณีที่นั่น
ในฐานะกษัตริย์ ทรงให้สัตยาบันในสนธิสัญญาสันติภาพกับกาหลิบอัลฮะกัมที่ 2 และแต่งตั้งซันโรเซนโด ผู้ปราบชาวไวกิงที่ขึ้นฝั่งในกาลิเซียในปี ค.ศ. 968 เป็นแม่ทัพของพระองค์
ในปี ค.ศ. 975 เกิดเหตุการณ์ปิดล้อมปราสาทซันเอสเตบันเดกอร์มัซก่อนที่กองกำลังเสริมซาราเซ็นจะเดินทางมาถึง ความพ่ายแพ้ยับเยินทำให้กองทัพเลออน, กัสติยา และนาวาร์ถอนกองกำลังออกไป กระตุ้นให้เกิดวิกฤตทางการเมืองในเลออนจนทำให้อินฟันตาเอลบิราทิ้งตำแหน่งผู้สำเร็จราชการแผ่นดินไว้ให้พระมารดาของกษัตริย์
ปี ค.ศ. 976 การตายของกาหลิบอัลฮากัมที่ 2 ทำให้ตำแหน่งกาหลิบตกเป็นของฮิชัมที่ 2 ทายาทที่มีอายุเพียง 11 ปี กาหลิบคนใหม่แต่งตั้งอัลมันซอร์เป็นวิเซียร์ (เสนาบดี) เพียงไม่กี่วันหลังสาบานตนเข้ารับตำแหน่งกาหลิบ ระหว่างปลายคริสต์ศตวรรษ 970 จนเข้าสู่คริสตทศวรรษ 980 อัลมันซอร์ทำการโจมตีแผ่นดินของราชอาณาจักรเลออนเป็นครั้งแรก ซาโมรา, รูเอดา, อาติเอนซา, เซปูลเบดาคือหนึ่งในเมืองที่ตกไปอยู่ในมือของผู้นำชาวมุสลิม
ความไม่พอใจของขุนนางกาลิเซียและโปรตุเกสที่มีต่อกษัตริย์แห่งเลออน ซึ่งแสดงให้เห็นตั้งแต่เมื่อครั้งพระเจ้าซันโชที่ 1 พระบิดาของพระเจ้ารามิโรที่ 3 ยังครองราชย์อยู่ ไม่ได้ลดน้อยถอยลงไปเลยเมื่อพระองค์โตขึ้นเป็นผู้ใหญ่ อุปนิสัยที่ซับซ้อนและความพ่ายแพ้อย่างต่อเนื่องให้กับชาวมุสลิมมีแต่จะทำให้ความไม่พอใจเพิ่มมากขึ้น กลุ่มขุนนางเหล่านั้น ซึ่งนำโดยเคานต์กอนซาโล เมเนนเดซ จึงก่อกบฏต่อพระเจ้ารามีโรที่ 3 และประกาศให้เบร์มุนโด ออร์ดอญเญซเป็นกษัตริย์คนใหม่ในปี ค.ศ. 981 เบร์มุนโดเป็นพระโอรสของพระเจ้าออร์ดอญโญที่ 3 แห่งเลออน จึงเป็นลูกพี่ลูกน้องของพระเจ้ารามีโรที่ 3 ช่วงระหว่างฤดูใบไม้ผลิจนถึงฤดูร้อนของปี ค.ศ. 982 ผู้สนับสนุนของเบร์มุนโดได้ยึดอำนาจในกาลิเซีย และในวันที่ 15 ตุลาคม (ไม่ก็ 13 พฤศจิกายน) พระองค์ได้รับการสวมมงกุฎในซานเตียโกเดกอมโปสเตลา ราชอาณาจักรเลออนถูกแบ่งเป็นสองส่วน คือ ส่วนเลออนกับกัสติยาที่ยังคงภักดีต่อพระเจ้ารามีโรที่ 3 กับส่วนกาลิเซียกับโปรตุเกสที่อยู่ฝั่งพระเจ้าเบร์มุนโด ต้นปี ค.ศ. 983 กองทัพของพระเจ้ารามีโรเผชิญหน้ากับกองทัพของพระเจ้าเบร์มุนโดในปอร์ตียาหรือปอร์เตลาเดอาเรนัส ใกล้กับอันตัสเดอูยาในดินแดนกาลิเซีย ผลลัพธ์ที่ได้ไม่ชัดเจน พระเจ้าเบร์มุนโดยังคงอยู๋ในกาลิเซีย ส่วนพระเจ้ารามีโรเดินทางกลับเลออน เพื่อมุ่งมั่นกับการปกป้องราชอาณาจักรจากการโจมตีของชาวมุสลิม ปลายฤดูใบไม้ผลิของปี ค.ศ. 984 เคานตีเกอาและเคานตีซันดัญญายอมรับพระเจ้าเบร์มุนโดเป็นกษัตริย์ ส่งครามระหว่างผู้ท้าชิงตำแหน่งทั้งสองดำเนินต่อไปจนกระทั่งพระเจ้ารามีโรที่ 3 สิ้นพระชนม์ในปี ค.ศ. 985 ทำให้พระเจ้าเบร์มุนโดกลายเป็นกษัตริย์ที่ปกครองราชอาณาจักรเลออนทั้งหมดแต่เพียงผู้เดียว
การอภิเษกสมรส.
พระเจ้ารามีโรอภิเษกสมรสก่อนวันที่ 18 ตุลาคม ค.ศ. 980 กับซันชา โกเมซ บุตรสาวของโกเมซ ดิอัซ เคานต์แห่งซัลดัญญากับภรรยา มูเนียโดนา เฟร์นันเดซ บุตรสาวของเฟร์นัน กอนซาเลซ เคานต์แห่งกัสติยา ทั้งคู่มีพระโอรสด้วยกันหนึ่งคน คือ
สวนพระ

สวนพระ (Buddha Park) หรือ เชียงควน (ลาว: ຊຽງຄວນ, Xieng Khuan; "เซียงควน") เป็นอุทยานรูปปั้นที่ตั้งอยู่ทางทิศตะวันออกเฉียงใต้ของเวียงจันทน์ไป 25 กิโลเมตร บนคุ้งแม่น้ำโขง ถึงแม้ว่าจะไม่ใช่วัด แต่อุทยานนี้บางครั้งก็ถูกเรียกว่า วัดเชียงควน (ลาว: ວັດຊຽງຄວນ; วัดเซียงควน) "เซียงควน" แปลว่า "เมืองแห่งดวงวิญญาณ" ภายในประกอบไปด้วยรูปปั้นรูปเคารพ และพระพุทธรูปราว 200 องค์ อุทยานแห่งนี้สร้างโดยปู่บุญเหลือ สุรีรัตน์ นักวิปัสสนาชาวไทย ซึ่งต่อมาท่านได้สร้างอุทยานลักษณะคล้ายกันที่บ้านเกิดของท่านในจังหวัดหนองคาย คือ ศาลาแก้วกู่ สวนแห่งนี้มีลักษณะที่คล้ายคลึงกับสวนแห่งโบมาร์โซ (Gardens of Bomarzo) ที่แคว้นลัตซีโย ประเทศอิตาลี
ทางหลวงชนบท อย.3006

ทางหลวงชนบท อย.3006 สายแยกทางหลวงหมายเลข 340 (กม.ที่ 55+900) - บ้านไม้ตรา หรือ ถนนลาดบัวหลวง-ไม้ตรา เป็นทางหลวงชนบทในจังหวัดพระนครศรีอยุธยา มีขนาด 2-8 ช่องจราจร ครอบคลุมพื้นที่อำเภอลาดบัวหลวงและอำเภอบางไทร เริ่มต้นจากทางหลวงแผ่นดินหมายเลข 340 เลียบไปตามคลองพระยาบันลือฝั่งเหนือ ผ่านตำบลหลักชัย, ตำบลลาดบัวหลวง, ตำบลพระยาบันลือ อำเภอลาดบัวหลวง และตำบลไม้ตรา อำเภอบางไทร สิ้นสุดสายทางบริเวณทางหลวงแผ่นดินหมายเลข 3111 ระยะทางประมาณ 21.479 กม. โดยทางหลวงชนบทสายนี้ มีถนนบางส่วนในอดีตเคยเป็นทางหลวงเดิม นั่นคือ ทางหลวงแผ่นดินหมายเลข 3425 ก่อนที่กรมทางหลวงจะโอนให้กรมทางหลวงชนบทเป็นผู้ดูแลในปัจจุบัน
เอเชียนคัพ 2019 รอบแพ้คัดออก

รอบแพ้คัดออกของ เอเชียนคัพ 2019 เป็นรอบที่สองและรอบสุดท้ายของการแข่งขัน, ซึ่งต่อมาจากรอบแบ่งกลุ่ม. เริ่มต้นเมื่อวันที่ 20 มกราคม กับรอบ 16 ทีมสุดท้ายและสิ้นสุดเมื่อวันที่ 1 กุมภาพันธ์ กับ นัดชิงชนะเลิศ, จัดขึ้นที่ สนามกีฬาซายิดสปอตส์ซิตี ใน อาบูดาบี.
เวลาทั้งหมดคือเวลาท้องถิ่น, GST .
สายการแข่งขัน.
<section begin=bracket /><section end=bracket />
รอบ 16 ทีมสุดท้าย.
จอร์แดน พบ เวียดนาม.
<section begin=r16-1 /><section end=r16-1 />
ไทย พบ จีน.
<section begin=r16-2 /><section end=r16-2 />
อิหร่าน พบ โอมาน.
<section begin=r16-3 /><section end=r16-3 />
ญี่ปุ่น พบ ซาอุดีอาระเบีย.
<section begin=r16-4 /><section end=r16-4 />
ออสเตรเลีย พบ อุซเบกิสถาน.
<section begin=r16-5 /><section end=r16-5 />
สหรัฐอาหรับเอมิเรตส์ พบ คีร์กีซสถาน.
<section begin=r16-6 /><section end=r16-6 />
เกาหลีใต้ พบ บาห์เรน.
<section begin=r16-7 /><section end=r16-7 />
กาตาร์ พบ อิรัก.
<section begin=r16-8 /><section end=r16-8 />
รอบ 8 ทีมสุดท้าย.
เวียดนาม พบ ญี่ปุ่น.
<section begin=qf1 /><section end=qf1 />
จีน พบ อิหร่าน.
<section begin=qf2 /><section end=qf2 />
เกาหลีใต้ พบ กาตาร์.
<section begin=qf3 /><section end=qf3 />
สหรัฐอาหรับเอมิเรตส์ พบ ออสเตรเลีย.
<section begin=qf4 /><section end=qf4 />
รอบรองชนะเลิศ.
อิหร่าน พบ ญี่ปุ่น.
<section begin=sf1 /><section end=sf1 />
กาตาร์ พบ สหรัฐอาหรับเอมิเรตส์.
<section begin=sf2 /><section end=sf2 />
พระเจ้าออร์ดอญโญที่ 3 แห่งเลออน

ออร์ดอญโญที่ 3  เสด็จพระราชสมภพ ค.ศ. 925 สิ้นพระชนม์ ค.ศ. 956 ที่ซาโมรา ครองราชย์เป็นกษัตริย์แห่งเลออนตั้งแต่ปี ค.ศ. 951 จนสิ้นพระชนม์
พระราชประวัติ.
ออร์ดอญโญเป็นพระโอรสและทายาทของพระเจ้ารามีโรที่ 2 แห่งเลออน ทรงเผชิญหน้ากับราชอาณาจักรนาวาร์และเคานต์กัสติยา เฟร์นัน กอนซาเลซ เคานต์คนแรกของกัสติยาที่ได้รับเอกราช ซึ่งสนับสนุนพระเจ้าซันโชที่ 1 แห่งเลออน พระอนุชาของพระองค์ที่แย่งชิงบัลลังก์กัน พระเจ้าออร์ดอญโญที่ 3 ยังเผชิญกับการก่อกบฏภายในในช่วงรัชสมัยของพระองค์หลายต่อหลายครั้ง หนึ่งในนั้นคือการก่อจราจลในกาลิเซีย และการโจมตีจากอัลอันดาลุส ซึ่งในปี ค.ศ. 955 พระองค์ได้ตอบโต้ด้วยการส่งกองทหารขนาดใหญ่ไปรับมือการปล้นทำลายลิสบอน กษัตริย์ยับยั้งการรุกรานของกาหลิบกอร์โดบา ทรงเสนอสนธิสัญญาพักรบให้แก่กาหลิบอับเดร์รามันที่ 3 ซึ่งยอมรับข้อเสนอ ทั้งสองฝ่ายทำข้อตกลงร่วมกันว่าจะไม่โจมตีและถอดถอนอีกฝ่ายออกจากตำแหน่ง
พระเจ้าออร์ดอญโญที่ 3 ทำการปรับโครงสร้างองค์การภายในอาณาเขตของพระองค์ใหม่อย่างละเอียดรอบคอบและดำเนินการเสริมสร้างความแข็งแกร่งให้แก่หน่วยงานที่พระบิดาของพระองค์ก่อตั้งขึ้นมา ทรงจากไปในเดือนตุลาคม ค.ศ. 956 ผู้สืบทอดตำแหน่งต่อจากพระองค์คือพระอนุชาและศัตรูของพระองค์ ซันโชผู้ตัวอ้วน ซึ่งเป็นพระโอรสของพระเจ้ารามีโรเช่นกัน แต่เกิดจากคนละมารดา
การอภิเษกสมรสและทายาท.
พระเจ้าออร์ดอญโญอภิเษกสมรสกับอูร์รากา เฟร์นันเดซ บุตรสาวของเฟร์นัน กอนซาเลซ เคานต์แห่งกัสติยา ทั้งคู่มีพระโอรสธิดาด้วยกัน คือ
จักรเย็บผ้า

จักรเย็บผ้า เป็นเครื่องที่ใช้ในการเย็บผ้าและวัสดุอื่น ๆ ด้วยด้าย จักรเย็บผ้าถูกประดิษฐ์ขึ้นในช่วงการปฏิวัติอุตสาหกรรมครั้งแรกเพื่อลดปริมาณงานตัดเย็บด้วยมือที่ดำเนินการในบริษัทเย็บผ้า นับตั้งแต่การประดิษฐ์จักรเย็บผ้าชิ้นแรก โดยทั่วไปถือว่าเป็นงานของ Englishman Thomas Saint ในปี 1790 จักรเย็บผ้าได้ปรับปรุงประสิทธิภาพและประสิทธิผลของอุตสาหกรรมเสื้อผ้า
จักรเย็บผ้าในบ้านได้รับการออกแบบสำหรับคนคนหนึ่งที่จะเย็บสิ่งของแต่ละรายการแบบตะเข็บเดียว ในจักรเย็บผ้าที่ทันสมัย ผ้าจะร่อนเข้าและออกจากเครื่องได้ง่ายโดยไม่ต้องใช้เข็มและปลอกและเครื่องมืออื่น ๆ ที่ใช้ในการเย็บด้วยมือโดย ทำให้กระบวนการเย็บเป็นแบบอัตโนมัติ และประหยัดเวลา
จักรเย็บผ้าแบบอุตสาหกรรมโดยตรงกันข้ามกับเครื่องจักรในบ้านนั้นมีขนาดใหญ่กว่า เร็วกว่า และหลากหลายมากกว่า ทั้งขนาด ต้นทุน ลักษณะ และภาระงาน
เพรีนลูกรัก

The Story of Perrine หรือในชื่อภาษาไทยว่า "เพรีนลูกรัก" (ペリーヌ物語 Perīnu Monogatari, lit. "Story of Perrine") เป็นอนิเมะซีรีส์ญี่ปุ่นที่สร้างโดย Nippon Animation เป็นการผลิตครั้งที่สี่ในซีรีส์ที่เป็นอนิเมะชุดละครอันเป็นผลงานชิ้นเอกระดับโลก (World Masterpiece Theater) อนิเมะชุดนี้ยึดอยู่กับนวนิยายฝรั่งเศสเรื่อง "En Famille" โดยนักเขียนชื่อ Hector Malot เป็นหลัก
เรื่อง ปี 1978 : The Story of Perrine กล่าวถึงการเดินทางอันยากลำบากในการกลับไปตั้งถิ่นฐานยังบ้านเกิดของสาวน้อยนาม เพอร์รินและแม่ของเธอ หลังจากที่พ่อของเธอได้ตายลง
การ์ตูนเรื่องนี้ สถานีโทรทัศน์ไทยทีวีสีช่อง 9 อ.ส.ม.ท. หรือ เรียกสั้น ๆ ว่า ช่อง 9 อ.ส.ม.ท. หรือ สถานีโทรทัศน์โมเดิร์นไนน์ ในชื่อปัจจุบัน เคยเอามาฉายในเมืองไทยเป็นครั้งแรกเมื่อประมาณปี พ.ศ. 2528 โดยใช้ชื่อว่า "เพรีน ลูกรัก" โดยทีมพากย์ของช่อง 9 อ.ส.ม.ท. ในสมัยนั้น นำโดย "น้าต๋อยเซมเบ้" เจ้าเก่านั่นเอง
ทางหลวงแผ่นดินหมายเลข 349

ทางหลวงแผ่นดินหมายเลข 349 สายพนัสนิคม - หนองชาก หรือ ถนนจารุวร เป็นทางหลวงแผ่นดินในจังหวัดชลบุรีแบบสามช่องจราจรสวนทาง มีจุดเริ่มต้นจากสี่แยกไฟแดงพนัสนิคม ในตำบลพนัสนิคม อำเภอพนัสนิคม จังหวัดชลบุรี จนถึงทางหลวงแผ่นดินหมายเลข 344 ในตำบลหนองชาก อำเภอบ้านบึง จังหวัดชลบุรี ผ่านตำบลพนัสนิคม ตำบลนามะตูม ตำบลทุ่งขวาง ตำบลหมอนนาง ในอำเภอพนัสนิคม และตำบลหนองอิรุณ ตำบลหนองชาก ในอำเภอบ้านบึง มีระยะทางรวม 17.484 กิโลเมตร เป็นเส้นทางในความรับผิดชอบของแขวงทางหลวงชลบุรีที่ 1
รายชื่อรูปปั้นที่สูงที่สุดในประเทศไทย

รายชื่อต่อไปนี้เป็นรายชื่อรูปปั้นที่สูงที่สุดในประเทศไทย ซึ่งประกอบด้วยพระพุทธรูป, เทพเจ้าฮินดู เช่น พระพิฆเนศ, เทพเจ้าจีน เช่น เจ้าแม่กวนอิม และ พระบรมราชานุสาวรีย์ของพระมหากษัตริย์ไทย
ปราเสริฐ ปราสาททองโอสถ

นายแพทย์ปราเสริฐ ปราสาททองโอสถ (เกิด 22 มีนาคม พ.ศ. 2476) เป็นประธานกรรมการบริษัท บริษัท การบินกรุงเทพ จำกัด (มหาชน) (บางกอกแอร์เวย์ส) อดีต ประธานคณะผู้บริหารและกรรมการผู้อำนวยการใหญ่ ประธานกรรมการบริหาร และกรรมการบริษัท กรุงเทพดุสิตเวชการ จำกัด (มหาชน) โดยลาออกจากตำแหน่งดังกล่าวในวันที่ 21 มกราคม พ.ศ. 2562 เจ้าของโรงพยาบาลนนทเวช โดยถือหุ้นไว้ 1.37%
นักธุรกิจ มหาเศรษฐีชาวไทย ผู้ก่อตั้งและเป็นเจ้าของบริษัท กรุงเทพดุสิตเวชการ จำกัด (มหาชน), บริษัท ปราสาททองโอสถ จำกัด กลุ่มการดูแลสุขภาพเอกชนที่ใหญ่ที่สุดในประเทศไทย และเป็นเจ้าของสายการบินบางกอกแอร์เวย์ส
ประวัติ.
นายแพทย์ปราเสริฐ ปราสาททองโอสถ 
เกิดเมื่อ 22 มีนาคม พ.ศ. 2476 เป็นบุตรของ หมอทองอยู่ (ช้างบุญชู) ปราสาททองโอสถ และ บุญรอด ปราสาททองโอสถ นายแพทย์ปราเสริฐสำเร็จการศึกษาระดับมัธยมศึกษาจากโรงเรียนอัสสัมชัญ (อสช 15081) และปริญญาตรีแพทยศาสตร์บัณฑิตจาก คณะแพทยศาสตร์ศิริราชพยาบาล มหาวิทยาลัยมหิดลมีพี่ชายชื่อ นายแพทย์ปราสาท ปราสาททองโอสถ อดีตนายกสมาคมศิษย์เก่าแพทย์จุฬาลงกรณ์ ในพระบรมราชูปถัมภ์ สมรสกับนางวิสุนีย์ ปราสาททองโอสถ มีบุตรธิดาคือพลตำรวจเอกวิสนุ ปราสาททองโอสถ อดีตจเรตํารวจแห่งชาติ สมรสกับนางอุชัญญา ปราสาททองโอสถ ดร.ปิยสุนีย์ ชัยปราณี สมรสกับนายทัชชะชัยปราณี กรรมการผู้จัดการ บริษัท มินเนอร์รี่โกลด์ จํากัด (มหาชน)และนางปรนิน ตู้จินดา สมรสกับนายพรสนอง ตู้จินดา กรรมการ ธนาคารกรุงศรีอยุธยา จำกัด (มหาชน) 
นายแพทย์ปราเสริฐ ปราสาททองโอสถ สมรสกับนางวัลลีย์ ปราสาททองโอสถ (โปษยะจินดา) มีบุตร-ธิดา 5 คนคือ 
1.แพทย์หญิงปรมาภรณ์ ปราสาททองโอสถ ประธานกรรมการบริหารและกรรมการผู้อำนวยการใหญ่ บริษัท กรุงเทพดุสิตเวชการ จำกัด (มหาชน) 
2.นายพุฒิพงศ์ ปราสาททองโอสถ ประธานคณะผู้บริหารและกรรมการผู้อำนวยการใหญ่ บริษัท การบินกรุงเทพ จำกัด (มหาชน) 
3.นางสาวอาริญา ปราสาททองโอสถ ประธานผู้บริหารโรงแรมเซเลส สมุยและ กรรมการ บริษัท การบินกรุงเทพ จำกัด (มหาชน) 
4.พันตรีสมิทธิ์ ปราสาททองโอสถ ประธานคณะผู้บริหาร กลุ่มธุรกิจที่นอกเหนือจากโรงพยาบาล บริษัท กรุงเทพดุสิตเวชการ จำกัด (มหาชน) 
5.นางสาวสมฤทัย ปราสาททองโอสถ
เขาเป็นเจ้าของปราสาททองโอสถและกรุงเทพดุสิตเวชการ กลุ่มดูแลสุขภาพเอกชนที่ใหญ่ที่สุดของประเทศไทย และสายการบินบางกอกแอร์เวย์ส เขาเป็นประธานและประธานบริหารของกรุงเทพดุสิต และประธานบริหารและรองประธานของบางกอกแอร์เวย์ส 
ณ เดือนสิงหาคม พ.ศ. 2561 "ฟอบส์" ประเมินมูลค่าสุทธิ 3.5 พันล้านดอลลาร์สหรัฐ
เหงียน ต๊วน หมั่ญ

เหงียน ต๊วน หมั่ญ (เกิด 31 กรกฎาคม 1990) เป็นนักฟุตบอลชาวเวียดนามที่เล่นเป็นผู้รักษาประตูสำหรับสโมสรฟุตบอลซันนาคั้ญฮหว่าและฟุตบอลทีมชาติเวียดนาม
ดว่าน วัน เหิ่ว

ดว่าน วัน เหิ่ว (เกิด 19 เมษายน 1999) เป็นนักฟุตบอลชาวเวียดนามที่เล่นเป็นกองหลังที่เล่นให้กับกงอันฮานอยและฟุตบอลทีมชาติเวียดนาม ใน ค.ศ. 2017 เขาทำได้หนึ่งประตูจากการแข่งขันกับติมอร์-เลสเตทำให้คะแนนจบที่ 4–0
โดย ดว่าน วัน เหิ่ว เป็นผู้เล่นชาวเวียดนามคนแรกที่ได้เล่นในเอเรอดีวีซี ของประเทศเนเธอร์แลนด์
กลุ่มเอนเดโมลชายน์

กลุ่มเอนเดโมลชายน์  เป็นบริษัทผู้ผลิตรายการโทรทัศน์ทั้งแบบมีสคริปต์และไม่มีสคริปต์ของเนเธอร์แลนด์ และเป็นเจ้าของลิขสิทธิ์สำหรับรายการโทรทัศน์ที่มีชื่อเสียงในระดับโลกหลายรายการ เช่น บิกบราเธอร์, มาสเตอร์เชฟ, Your Face Sounds Familiar (ซึ่งประเทศไทยซื้อลิขสิทธิ์มาทำเป็นรายการ เปลี่ยนหน้าท้าโชว์ Sing Your Face Off), พีคกี้บลายเดอร์, แบล็ก มิร์เรอร์, ฮิวแมน, แกรนท์เชสเตอร์, ทินสตาร์ และ The Wall
ในปี ค.ศ. 2018 กลุ่มเอนเดโมลชายน์ผลิตรายการออกอากาศถึง 700 รายการใน 270 ช่องทางการออกอากาศ ทำให้ K7 ที่จัดอันดับเรื่อง 100 อันดับรายการโทรทัศน์แห่งปี 2018-19 จัดให้กลุ่มเอนเดโมชายน์เป็นบริษัทที่ผลิตและจำหน่ายรายการโทรทัศน์มากที่สุดในปี ค.ศ. 2018
กลุ่มเอนเดโมลชายน์ก่อตั้งขึ้นในปี ค.ศ. 2015 จากการรวมกิจการของบริษัทโทรทัศน์ของดัตช์นามเอนเดโมล และกลุ่มชายน์ที่ดูแลสตูดิโอของเอลิซาเบธ เมอร์ด็อคในสหราชอาณาจักร บริษัทกลุ่มเอนเดโมลชายน์นี่ยังรวมถึงโปรดักชั่นของ Dragonfly, Kudos และ Princess ด้วย รวมไปถึงชายน์ทีวี ซึ่งก่อตั้งขึ้นในปี ค.ศ. 2001 โดยเอลิซาเบธ เมอร์ด็อค และบริษัทภาพยนตร์และโทรทัศน์เมโทรโนม ซึ่งเป็นกลุ่มผลิตจากแถมสแกนดิเนเวีย, ชายน์อินเตอร์เนชันแนล ที่เป็นกลุ่มจำหน่ายลิขสิทธิ์ของรายการในกลุ่มเอนเดโมลชายน์และรับผิดชอบในการจัดจำหน่ายในรูปแบบต่าง ๆ กลุ่มเอนเดโมลชายน์ยังได้จัดตั้งบริษัทระหว่างประเทศขึ้นมาในสหรัฐ ออสเตรเลีย อินเดีย เยอรมนี ฝรั่งเศส และแถบคาบสมุทรไอบีเรีย
ตั้งแต่วันที่ 20 มีนาคม ค.ศ. 2019 ถึงวันที่ 3 กรกฎาคม ค.ศ. 2020 บริษัทดังกล่าวเป็นเจ้าของร่วมกันโดยเดอะวอลต์ดิสนีย์ และบริษัทจัดการโลกาภิวัตน์อะพอลโล โดยแต่ละฝ่ายถือหุ้น 50% ต่อมาเมื่อวันที่ 22 ตุลาคม ค.ศ. 2019 กลุ่มแบนิเจย์ บริษัทสัญชาติฝรั่งเศส ได้ประกาศความตั้งใจที่จะซื้อกิจการกลุ่มเอนเดโมลชายน์จากดิสนีย์และอะพอลโล และเมื่อวันที่ 30 มิถุนายน ค.ศ. 2020 คณะกรรมาธิการยุโรปได้อนุมัติการซื้อกิจการกลุ่มเอนเดโมลชายน์ของแบนิเจย์ การซื้อกิจการเสร็จสมบูรณ์ในวันที่ 3 กรกฎาคม ค.ศ. 2020
โคปุรัม

โคปุรัม หรือ โคปุระ (gopuram) คือหอคอยซุ้มทางเข้าโบสถ์พราหมณ์ ปกติมักประดับตกแต่งอย่างวิจิตรด้วยเทวรูปมากมาย พบในสถาปัตยกรรมทราวิฑหรือสถาปัตยกรรมทมิฬนาฑู ซึ่งเป็นที่นิยมในอินเดียใต้ 
ในอดีต ไม่นิยมสร้างโคปุรัมให้ใหญ่โตเหมือนในปัจจุบัน ต่อมาจึงนิยมสร้างให้มีขนาดใหญ่และส่วนใหญ่นิยมสร้างโคปุรัมล้อมรั้วของเทวสถานด้วยซ้ำ ด้านบนสุดของโคปุรัมคือหินทรงบัลบัสที่เรียกว่ากลสัม (kalasam) สิ่งก่อสร้างลักษณะเดียวกับโคปุรัมตรงกลางของเทวสถานเรียกในอินเดียใต้ว่า วิมาน (vimana) หรือเรียกในอินเดียเหนือว่า ศิขร (shikhara) ทั้งคู่สร้างและออกแบบตามกฎที่บัญญัติไว้ในวาสตุศาสตร์ (Vastu Shastra) คัมภีร์ฮินดูว่าด้วยการก่อสร้างและการออกแบบสถาปัตยกรรมที่คล้ายกับการวางฮวงจุ้ยของจีน
นักโบราณคดีเชื่อว่าโคปุรัมได้รับอิทธิพลจากยุคปัลลวะและโครงสร้างที่เรียกว่าหอศิขรในสถาปัตยกรรมแบบอินเดียเหนือ ซึ่งราวปีคริสต์ศักราช[] 12–16 เทวสถานฮินดูกลายเป็นศูนย์รวมของชุมชน ซุ้มทางเข้าจึงกลายเป็นส่วนสำคัญของเทวสถานฮินดู การสร้างซุ้มประตูทางเข้าให้งดงามและโอ่อ่าจึงทำให้เกิดการสร้างโคปุรัมขึ้น จนในที่สุดโคปุรัมบดบังลักษณะของวิหารภายใน บางครั้งโคปุรัมก็เป็นเทวาลัยในตนเองด้วย บางเทวสถานจึงมีโคปุรัมมากกว่าหนึ่งแห่ง โคปุรัมแพร่หลายไปพร้อมกับอิทธิพลของฮินดู ดังที่ปรากฏในสถาปัตยกรรมเขมร เช่น ปราสาทหินต่าง ๆ ที่พบในประเทศกัมพูชาและไทย
นักศัพทมูลวิทยาสันนิษฐานที่มาของชื่อ "โคปุรัม" ไว้อยู่สองทฤษฎีคือ ทฤษฎีแรกเชื่อว่ามาจากภาษาทมิฬคำว่า โค (கோ; kō) ซึ่งแปลว่า "กษัตริย์" และ ปุราม (புறம்; puram) ซึ่งแปลว่า "ด้านนอก" ในขณะที่อีกทฤษฎีเชื่อว่ามาจากภาษาสันสกฤตคำว่า โค  ซึ่งแปลว่าวัว หรือ นคร และคำว่า ปุระ  ซึ่งแปลว่า เมือง หรือ นิคม
โรงเรียนราชประชานุเคราะห์ 15 (เวียงเก่าแสนภูวิทยาประสาท)

โรงเรียนราชประชานุเคราะห์ 15 (เวียงเก่าแสนภูวิทยาประสาท) (ย่อ: ร.ป.ค.15) ชื่อเดิม โรงเรียนเวียงเก่าแสนภูวิทยาประสาท เป็นโรงเรียนในพระบรมราชูปถัมภ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร และเป็นโรงเรียนในมูลนิธิราชประชานุเคราะห์ และโรงเรียนยังถูกกำหนดเป็นโรงเรียนในเขตเศรษฐกิจพิเศษจังหวัดเชียงราย
โรงเรียนราชประชานุเคราะห์ 15 (เวียงเก่าแสนภูวิทยาประสาท) ก่อตั้งขึ้นโดยรองอำมาตย์เอก พระแสนสิทธิเขต เมื่อ พ.ศ. 2466 ตรงกับปีที่ 13 ในรัชกาลพระบาทสมเด็จพระมงกุฎเกล้าเจ้าอยู่หัว และมีอายุครบ 96 ปีใน พ.ศ. 2562 ปัจจุบันจัดการศึกษาตั้งแต่ระดับอนุบาล 3 ขวบ - มัธยมศึกษาปีที่ 6 รูปแบบสหศึกษา และเป็นโรงเรียนมัธยมศึกษาขนาดใหญ่
ประวัติ.
พ.ศ. 2466 เปิดทำการสอนโดยใช้ชื่อว่า “โรงเรียนประชาบาลตำบลเวียง” โดยมี รองอำมาตย์เอก พระแสนสิทธิเขต เป็นผู้ก่อตั้ง 
พ.ศ. 2472 ผู้จัดตั้งอาศัยโบสถ์ของวัดปงสนุก เป็นห้องเรียน ได้ย้ายสถานที่มาเรียนที่พลับพลาหน้าที่ว่าการอำเภอเชียงแสน
พ.ศ. 2475 ได้ย้ายสถานที่มาเรียนในที่ดินปัจจุบัน โดยราษฎรได้บริจาคเงิน ปลูกสร้าง อาคารเรียนถาวร 1 หลัง และได้เปลี่ยนชื่อเป็น โรงเรียนประชาบาลตำบลเวียง (แสนภูวิทยาประสาท)
พ.ศ. 2504 ทางราชการได้นำเอาโรงเรียนเชียงแสน (มัธยมสามัญ) ซึ่งเปิดทำการสอนเมื่อ พ.ศ. 2499 มารวมกับ โรงเรียนประชาบาลตำบลเวียง (แสนภูวิทยาประสาท) เปลี่ยนชื่อเป็น “โรงเรียนเวียงเก่า (แสนภูวิทยาประสาท)” 
พ.ศ. 2509 ได้เกิดอุทกภัยขึ้นโดยแม่น้ำโขงไหลบ่าท่วมอำเภอเชียงแสน และอาคารเรียนของโรงเรียนจนทำให้เกิดความเสียหายอย่างมาก
พ.ศ. 2510 พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานเงินมูลนิธิราชประชานุเคราะห์ในพระบรมราชูปถัมภ์ มาสร้างอาคารเรียนแบบ ป.04 พิเศษ จำนวน 10 ห้องเรียน แล้วเสร็จในปี พ.ศ. 2511
พ.ศ. 2512 สมเด็จพระศรีนครินทราบรมราชชนนี ได้เสด็จฯ มาทำพิธีเปิดป้ายอาคารเรียนเมื่อวันที่ 26 มกราคม พ.ศ. 2512 โดยให้ชื่อว่า “โรงเรียนราชประชานุเคราะห์ 15 (เวียงเก่าแสนภูวิทยา -ประสาท)” เปิดทำการสอนในระดับประถมศึกษา 
พ.ศ. 2540 ได้ขยายชั้นเรียนเปิดสอนในระดับชั้นมัธยมศึกษาตอนต้น พ.ศ. 2548 ได้ขยายชั้นเรียนเปิดสอนในระดับมัธยมศึกษาตอนปลาย โดยเป็นห้องเรียนสาขาของ โรงเรียนราชประชานุเคราะห์ 24 จังหวัดพะเยา 
พ.ศ. 2550 ได้รับอนุมัติให้เปิดสอนในระดับมัธยมศึกษาตอนปลายเป็นเอกเทศ
พ.ศ. 2561 เปิดทำการเรียนการสอนในระดับอนุบาล 3 ขวบ - มัธยมศึกษาปีที่ 6
อาณาบริเวณ.
โรงเรียนราชประชานุเคราะห์ 15 (เวียงเก่าแสนภูวิทยาประสาท) ตั้งอยู่กลางใจเมืองเชียงแสน ซึ่งเป็นโบราณสถานเก่าแก่หลายร้อยปี 
โรงเรียนมีเนื้อที่ประมาณ 15 ไร่ ประกอบด้วยอาคารเรียน 12 หลัง และอาคารเสริม 5 หลัง อาคารหลักมีดังต่อไปนี้
การศึกษา.
การจัดการศึกษา.
นอกจากนี้โรงเรียนยังเปิดหลักสูตรทวิศึกษาให้กับนักเรียนแผนการเรียนอาชีพ และยังเปวิชาเสรีเพื่อรองรับอาชีพในเขตเศรษฐกิจพิเศษในอนาคตกว่า 50 หลักสูตร
กลุ่มวิแชกราด

กลุ่มวิแชกราด (;) หรือที่รู้จักกันในชื่อ วิแชกราด 4  และ วี4  เป็นพันธมิตรทางการเมืองและวัฒนธรรมระหว่างรัฐสี่รัฐในยุโรปกลาง ได้แก่ เช็กเกีย โปแลนด์ ฮังการี และสโลวาเกีย (ซึ่งปัจจุบันเป็นสมาชิกสหภาพยุโรปและองค์การสนธิสัญญาแอตแลนติกเหนือ) โดยมีวัตถุประสงค์เพื่อส่งเสริมความร่วมมือด้านการทหาร วัฒนธรรม เศรษฐกิจ และพลังงานซึ่งกันและกัน และผลักดันการรวมกลุ่มของตนเข้ากับสหภาพยุโรป
กลุ่มวิแชกราดมีจุดเริ่มต้นมาจากการประชุมสุดยอดระหว่างผู้นำจากเชโกสโลวาเกีย ฮังการี และโปแลนด์ซึ่งจัดขึ้นในเมืองปราสาทวิแชกราดในฮังการี เมื่อวันที่ 15 กุมภาพันธ์ ค.ศ. 1991 วิแชกราดได้รับเลือกให้จัดการประชุมครั้งนั้นในฐานะที่เป็นสถานที่ที่จัดการประชุมใหญ่ระหว่างพระเจ้ายังแห่งโบฮีเมีย, พระเจ้ากาโรยที่ 1 แห่งฮังการี และพระเจ้ากาชีมีแยชที่ 3 แห่งโปแลนด์ใน ค.ศ. 1335
หลังการยุบเชโกสโลวาเกียใน ค.ศ. 1993 สาธารณรัฐเช็ก (เช็กเกีย) และสโลวาเกียได้กลายเป็นสมาชิกเอกเทศของกลุ่มวิแชกราด ทำให้จำนวนสมาชิกในกลุ่มเพิ่มจากสามเป็นสี่ประเทศ จากนั้นสมาชิกทั้งหมดในกลุ่มวิแชกราดได้เข้าร่วมสหภาพยุโรปเมื่อวันที่ 1 พฤษภาคม ค.ศ. 2004
พระยาสรรค์

พระยาสรรค์ (? - 2325) เจ้าเมืองสรรค์บุรีคนสุดท้ายในสมัยธนบุรี มีชีวิตอยู่ในช่วงปลายสมัยกรุงศรีอยุธยาถึงกรุงธนบุรี โดยในช่วงปลายสมัยกรุงธนบุรีพระยาสรรค์ได้รับพระบัญชาให้ขึ้นไปปราบกบฏซึ่งนำโดย ขุนสุระ, นายบุนนาค บ้านแม่ลา และ ขุนแก้ว น้องชายของพระยาสรรค์ที่กรุงเก่าแต่พระยาสรรค์กลับคุมทัพกบฏจากกรุงเก่า ลงมายังกรุงธนบุรีพร้อมกับบีบให้สมเด็จพระเจ้ากรุงธนบุรี ต้องเสด็จออกผนวชเมื่อเดือนมีนาคม พ.ศ. 2324 พร้อมกับออกว่าราชการชั่วคราว ต่อมาเมื่อสมเด็จเจ้าพระยามหากษัตริย์ศึก ได้ยกทัพใหญ่เดินทางกลับมาจากเขมร พระยาสรรค์และคณะผู้ก่อการได้ยอมแพ้ต่อสมเด็จเจ้าพระยามหากษัตริย์ศึกซึ่งสมเด็จเจ้าพระยามหากษัตริย์ศึกได้ตัดสินโทษผู้ก่อการตามสมควรโดยพระยาสรรค์อาจถูกประหารชีวิตในฐานะหัวหน้าคณะผู้ก่อการพร้อมกับกรมขุนอนุรักษ์สงคราม หรือ เจ้ารามลักษณ์ พระราชนัดดาของสมเด็จพระเจ้ากรุงธนบุรี จากนั้นจึงได้ปราบดาภิเษกเป็นปฐมกษัตริย์แห่ง ราชวงศ์จักรี พระนามว่า พระบาทสมเด็จพระพุทธยอดฟ้าจุฬาโลกมหาราช
ลูย์บอฟ ออร์โลวา

ลูย์บอฟ เปตรอฟนา ออร์โลวา (29 มกราคม [ตามปฎิทินเก่า: 16 มกราคม] 1902 – 26 มกราคม 1975) เป็นดาราคนแรกที่ได้รับการยอมรับในวงการภาพยนตร์ของสหภาพโซเวียต, นักแสดงโรงละครที่มีชื่อเสียง และนักร้องที่มีพรสวรรค์
ออร์โลวาเกิดเป็นลูกในตระกูลขุนนางรัสเซียในเซฟนีโกรอด ใกล้กรุงมอสโก และเติบโตในเมืองยาโรสลัฟล์ ชื่อและนามสกุลของเธอเป็นคำที่มีความหมายในภาษารัสเซีย โดยคำว่า любовь หมายถึง "ความรัก" และ Орлова เป็นคำเรียกสตรีลิงค์ของ орлов ซึ่งแปลว่า "อินทรี"
เมื่อออร์โลวาอายุได้ 7 ขวบ ฟิโอดอร์ ชาลียาปินได้ทำนายอนาคตของออร์โลวาว่าจะเป็นนักแสดงชื่อดัง ออร์โลวาได้เข้าเรียนที่วิทยาลัยดนตรีมอสโก แต่ไม่สำเร็จการศึกษาเพราะต้องทำงานเพื่อสนับสนุนพ่อแม่ของเธอ สามีคนแรกของออร์โลวานักเศรษฐศาสตร์โซเวียตอันเดรย์ เบียร์เยซิน ถูกจับในปี 1930 อย่างไรก็ตามเรื่องนี้ไม่ได้ส่งผลกระทบต่ออาชีพของออร์โลวา
ในปี 1933 ออร์โลวาได้พบกับผู้กำกับมือใหม่กรีโกรี อะเลคซันดรอฟ ซึ่งต่อมาออร์โลวาได้เป็นนักแสดงในภาพยนตร์ของเขาเรื่อง "เวซิโอลืยเอเรบยาตา" (1934) และแต่งงานกับเขา การแสดงของออร์โลวาในภาพยนตร์ตลกนี้ได้รับความนิยมอย่างมากในสหภาพโซเวียต ทำให้สตาลินแสดงความเห็นใจดาราผู้นี้และได้รับฉายาว่า "นักแสดงหญิงผู้มีเกียรติของสหพันธ์สาธารณรัฐสังคมนิยมโซเวียตรัสเซีย"
ในอีกไม่กี่ปีต่อมา ออร์โลวาได้แสดงในภาพยนตร์ยอดนิยมสี่เรื่องซึ่งต่อมาได้กลายเป็นภาพยนตร์คลาสสิกของโซเวียตทั้ง "ซิร์ค" (1936), "วอลกา-วอลกา" (1938), "สเวียลืยปุต" (1940), และ "เวซนา" (1947) เธอได้รับรางวัลสตาลินในปี 1941 และในปี 1950 ออร์โลวาได้กลายเป็นผู้หญิงคนแรกที่ได้รับลำดับเกียรติศิลปินของประชาชนสหภาพโซเวียต สำหรับผลงานโดยเฉพาะภาพยนตร์ของเธอ
จักรยานถนนชิงแชมป์โลก

จักรยานถนนชิงแชมป์โลก  เป็นการแข่งขันชิงแชมป์โลกประจำปีสำหรับจักรยานประเภทถนนจัดขึ้นโดยสหภาพจักรยานระหว่างประเทศ (ยูซีไอ) จักรยานถนนแบ่งการแข่งขันออกเป็น 2 ประเภทคือจักรยานทางไกล และไทม์ไทรอัล และในปี ค.ศ. 2012 ได้เพิ่มรายการไทม์ไทรอัลประเภททีม
รายการการแข่งขัน.
การแข่งขันในปัจจุบันมีรายการต่อไปนี้:
รายการการแข่งขันในอดีต:
รายชื่อสถานที่จัดการแข่งขัน.
<templatestyles src="Col-begin/styles.css"/>
ตารางสรุปเหรียญตลอดกาล.
"ปรับปรุงหลังจากชิงแชมป์โลก 2021"
ชยนพ บุญประกอบ

ชยนพ บุญประกอบ หรือ หมู (5 สิงหาคม พ.ศ. 2527 -) เป็นผู้กำกับภาพยนตร์ชาวไทย มีผลงานการกำกับภาพยนตร์โด่งดังสี่เรื่อง คือ ซักซี้ด ห่วยขั้นเทพ, เมย์ไหน..ไฟแรงเฟร่อ, พรจากฟ้า ตอน ยามเย็น, Friend Zone ระวัง..สิ้นสุดทางเพื่อน และเป็นอนุกรรมการขับเคลื่อนและพัฒนาซอฟต์พาวเวอร์ด้านภาพยนตร์
ประวัติ.
ชยนพ เกิดที่ประเทศไทย เคยอาศัยอยู่ที่เมืองนอร์มอล รัฐอิลลินอย สหรัฐ ระหว่างปี พ.ศ. 2533 - 2535 สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ในปี พ.ศ. 2546 และสำเร็จการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย ภาควิชาภาพยนตร์และภาพนิ่ง ในปี พ.ศ. 2550 หลังจากนั้นเข้าทำงานเป็นพนักงานต้อนรับบนเครื่องบินของการบินไทย ระหว่าง ปี พ.ศ. 2551 - 2553
ชยนพได้รับรางวัลชมเชยการประกวดหนังสั้น DDD โครงการเมาไม่ขับ พ.ศ. 2548 และรางวัลลำดับภาพยอดเยี่ยมรายการประกวดหนังสั้น Movie Mania คณะนิเทศศาสตร์จุฬาฯ พ.ศ. 2548 และยังชนะเลิศ Happy ไม่ใช่เล่น Award ประเภทเพลงแห่งความสุข พ.ศ. 2549
เมื่อปี พ.ศ. 2566 ชยนพได้เข้าร่วมการแข่งขันการทำการแสดงในรายการ The Masterpiece เวทีบันลือโลก ของช่องเวิร์คพอยท์ โดยเป็นผู้กำกับการแสดงให้กับมาดามมด และได้รับรางวัลชนะเลิศ
บุษบาเสี่ยงเทียน

ลาวเสี่ยงเทียน เป็นเพลงไทยลูกกรุงที่แต่งโดยอิงจากตอน "บุษบาเสี่ยงเทียน" ในอิเหนา โดยเนื้อหากล่าวถึงเหตุการณ์ที่นางบุษบาได้จุดเทียนเพื่อกราบองค์พระปฏิมาฯ (พระพุทธรูป) ให้ช่วยดลบันดาลให้อิเหนารักตน หรือบ้างกล่าวว่าเพื่อ"เสี่ยงทาย"โดยใช้เทียน โดยเนื้อหาแล้วแสดงถึงความหลงรักในตัวอิเหนาของบุษบาซึ่งไม่ค่อยตรงกับเนื้อหาในวรรณคดีสักเท่าไร ทำนองของเพลงได้ประยุกต์ทำนองเพลงมาจากเพลงลาวเสี่ยงเทียน 2 ชั้น และประพันธ์คำร้องโดยคุณศักดิ์ เกิดศิริ
เพลงเคยถูกนำมาขับร้องโดยศิลปินหลายท่าน ท่านแรก คือ วงจันทร์ ไพโรจน์ ที่เป็นที่รู้จักที่สุดคือพุ่มพวง ดวงจันทร์ และ อรวี สัจจานนท์ นอกจากนี้ยังมี นิตยา บุญสูงเนิน, มาสสุภา กาพย์ประพันธ์, แอ๊ฟ ทักษอร และ กาญจนา มาศิริ วรานุช พุทธชาติ
เอ็ม3 สจวต

เอ็ม3 สจวต ชื่ออย่างเป็นทางการว่า รถถังเบา, เอ็ม3 เป็นรถถังเบาสัญชาติอเมริกันในสงครามโลกครั้งที่สอง มันได้ถูกส่งมอบให้กับกองทัพบริติชและเครือจักรภพอื่นๆภายใต้เงื่อนไขคือการให้ยืม-เช่า ก่อนที่สหรัฐฯจะเข้าร่วมสงคราม ต่อมาภายหลัง, ได้ถูกใช้งานโดยกองกำลังสหรัฐและฝ่ายสัมพันธมิตรจนกระทั่งสงครามสิ้นสุดลง 
การประจำการในบริติซได้มีชื่อเรียกว่า "สจวต" ซึ่งชื่อนี้มาจากนายพลแห่งสมาพันธรัฐอเมริกา เจ.อี.บี. สจวต ในสงครามกลางเมืองอเมริกา และถูกนำมาใช้ทั้งเอ็ม3 และรถถังเบา เอ็ม5 ที่ได้รับมา การประจำการในสหรัฐ, รถถังนี้ได้เป็นที่รู้จักกันอย่างเป็นทางการว่า "รถถังเบา เอ็ม3"และ"รถถังเบา เอ็ม 5"
สจวตเป็นรถถังสัญชาติอเมริกันคันแรกในสงครามโลกครั้งที่สองเพื่อเข้าต่อกรกับข้าศึกในการต่อสู้ระหว่างรถถังต่อรถถัง 
สจวต ยังเป็นรถถังเบาที่เคียงคู่กับเอ็ม3 ลี ซึ่งเป็นรถถังขนาดกลาง
รถถังครอมเวลล์

รถถังครอมเวลล์ ชื่ออย่างเป็นทางการว่า "รถถัง, ครุยเซอร์, เอ็มเค8, ครอมเวลล์ (เอ27เอ็ม)" เป็นหนึ่งในตระกูลรถถังลาดตระเวนของอังกฤษในสงครามโลกครั้งที่สอง ชื่อนี้มาจากผู้นำฝ่ายต่อต้านราชวงศ์อังกฤษ โอลิเวอร์ ครอมเวลล์ ในสงครามกลางเมืองอังกฤษ รถถังครอมเวลล์เป็นรถถังคันแรกที่ถูกนำไปใช้โดยอักกฤษในการผสมผสานกับเครื่องยนต์ที่มีความเร็วทรงพลังและมีความน่าเชื่อถือ(โรลส-รอยส์ มีเดียร์) และเกราะที่หนาพอสมควร ปืนความเร็วสูงที่มีวัตถุประสงค์สองประการไม่สามารถติดตั้งในป้อมปืนและปืนความเร็วปานกลางที่มีวัตถุประสงค์สองประการได้แสดงให้เห็นว่าไม่เพียงพอ รุ่นที่ถูกปรับปรุงด้วยปืนความเร็วสูงกลายมาเป็นรถถังคอมเม็ท
ชื่อ"ครอมเวลล์"ตอนแรกได้ถูกนำไปใช้กับยานพาหนะสามคันในช่วงระหว่างการพัฒนา การพัฒนาครอมเวลล์รุ่นแรกได้ถูกนำไปสู่การสร้าง เอ24 คาวาเลียร์ ต่อมาการพัฒนาครอมเวลล์ได้นำไปสู่การสร้างออกแบบรถถัง, ครุยเซอร์, เอ็มเค8, เซนทอร์(เอ27แอล) ที่ได้เข้าร่วมการประกวดการแข่งขัน รถถังเซนทอร์นั้นมีความเกี่ยวข้องอย่างใกล้ชิดกับครอมเวลล์ รถถังทั้งสองคันต่างมีลักษณะคล้ายกันด้านภายนอก รถถังครอมเวลล์และเซนทอร์จะมีความแตกต่างกันในเครื่องยนต์ที่ใช้ เซนทอร์จะใช้เครื่องยนต์ลิเบอร์ตี้ที่มีกำลัง 410 แรงม้า ส่วนครอมเวลล์จะใช้เครื่องยนต์มีเดียร์ที่มีกำลัง 600 แรงม้าที่ทรงพลังกว่า
ครอมเวลล์นั้นถูกพบเห็นในการรบเป็นครั้งแรกในยุทธการที่นอร์ม็องดีในเดือนมิถุนายน ค.ศ. 1944 รถถังได้ถูกติดตั้งไว้ในกองทหารยานเกราะลาดตระเวนของกองทัพน้อยยานเกราะหลวง ในกองพลยานเกราะที่ 7 กองพลยานเกราะที่ 11 และกองพลยานเกราะการ์ด ในขณะที่กองทหารยานเกราะของสองกองพลหลังได้ถูกติดตั้วด้วยรถถังเอ็ม4 เชอร์แมน กองทหารยานเกราะทของกองพลยานเกราะที่ 7 ได้ถูกติดตั้งด้วยรถถังครอมเวลล์ ส่วนรถถังเซนทอร์นั้นไม่ได้ถูกใช้งานในการสู้รบ ยกเว้นไว้สำหรับการขนปืนใหญ่ฮาวอิตเซอร์ขนาด 95 มม ซึ่งถูกใช้งานในการสนับสนุนแก่ราชนาวิกโยธินในช่วงการยกพลขึ้นบกที่ม็องดี
กามซัญ

กามซัญ  เป็นเมืองหนึ่งทางตอนใต้ของจังหวัดคั้ญฮหว่า ในภูมิภาคชายฝั่งตอนกลางใต้ ประเทศเวียดนาม เป็นเมืองใหญ่อันดับสองของจังหวัดคั้ญฮหว่า รองจากญาจาง ใน ค.ศ. 2009 เมืองนี้มีประชากร 121,050 คน และครอบคลุมพื้นที่ 316 ตารางกิโลเมตร
ภูมิศาสตร์และภูมิอากาศ.
กามซัญตั้งอยู่ล้อมรอบอ่าวกามซัญ ทะเลจีนใต้ มีภูมิอากาศแบบทุ่งหญ้าสะวันนา (การแบ่งเขตภูมิอากาศแบบเคิพเพิน: "As")
แม่น้ำเดากาวา

เดากาวา  หรือ ดวีนาตะวันตก (;) เป็นแม่น้ำที่ไหลในทิวเขาวัลได (Valdai Hills) ไหลผ่านประเทศรัสเซีย ประเทศเบลารุส และประเทศลัตเวีย และไหลลงอ่าวรีกา แม่น้ำมีความยาว 1,020 กิโลเมตร ในจำนวนนี้อยู่ในลัตเวีย 352 กิโลเมตร และอยู่ในรัสเซีย 325 กิโลเมตร
ศัพทมูลวิทยา.
ตาม "พจนานุกรมศัพทมูลวิทยา" ของมัคส์ ฟัสเนอร์ นั้น เป็นที่ชัดเจนว่าภูมินาม "Dvina" ไม่ได้มีต้นตอมาจากภาษาตระกูลยูรัล และอาจมาจากคำอินโด-ยูโรเปียนคำหนึ่งในอดีตที่แปลว่า "แม่น้ำ" หรือ "ลำธาร" ชื่อ "Dvina" มีความคล้ายคลึงกับชื่อ "Danuvius" ซึ่งแผลงมาจากคำอินโด-ยูโรเปียนดั้งเดิมว่า "*dānu" แปลว่า "แม่น้ำใหญ่"
ส่วนชื่อในภาษากลุ่มฟินโน-ยูกริกอย่าง (ภาษาลิโวเนีย), (ภาษาเอสโตเนีย) และ (ภาษาฟินแลนด์) นั้น ทั้งหมดมีรากศัพท์มาจากคำฟินนิกดั้งเดิมว่า "*väin" แปลว่า "แม่น้ำขนาดใหญ่ที่ไหลอย่างสงบ"
ลูฟูเติน

ลูฟูเติน  เป็นกลุ่มเกาะและเขตในเทศมณฑลนูลัน ประเทศนอร์เวย์ ลูฟูเตินเป็นที่รู้จักจากการมีทิวทัศน์อันโดดเด่น มีภูเขาและยอดเขาที่สวยงาม ทะเลเปิดและอ่าวกำบัง ชายหาดและดินแดนที่ยังเข้าไม่ถึง แม้จะอยู่ในวงกลมอาร์กติก แต่กลุ่มเกาะก็ยังเป็นหนึ่งในที่ที่อุณหภูมิสูงที่สุดในโลกในเขตละติจูดสูง
ฆาเอน

ฆาเอน  เป็นนครทางตอนใต้ของประเทศสเปน ชื่อของเมืองมาจากชื่อโรมัน "Villa Gaiena" (Villa of Gaius) ที่อาหรับเรียกว่า "Jayyān" ฆาเอนเป็นเมืองหลักของจังหวัดฆาเอน ตั้งอยู่ในแคว้นปกครองตนเองอันดาลูซิอา 
เมืองมีประชากร 116,731 คน (2012) เป็นราวหนึ่งในหกของจำนวนประชากรของจังหวัด ปัจจุบันฆาเอนเป็นแหล่งท่องเที่ยวทางวัฒนธรรมเพิ่มมากขึ้น มีนักท่องเที่ยว 604,523 คน ในปี ค.ศ. 2015 เพิ่มขึ้นร้อยละ 10 ของปี 2014 เมืองยังเป็นที่รู้จักในฐานะ "เมืองหลวงโลกของน้ำมันมะกอก" เพราะมีการผลิตน้ำมันมะกอกมากที่สุด 
ผังเมืองฆาเอนได้รับการกำหนดขึ้นจากตำแหน่งของภูเขาในเทือกเขาซานตากาตาลินา ทั้งความชัน ความแคบของถนน ในเขตประวัติศาสตร์ใจกลางเมือง นครฆาเอนเป็นศูนย์กลางการปกครองและศูนย์กลางอุตสาหกรรมของจังหวัด อุตสาหกรรมของเมืองเช่น งานด้านเคมี โรงงานฟอกหนัง โรงงานต้มเหล้า โรงงานคุกกี้ โรงงานสิ่งทอ และด้านเกษตรกรรม และอุตสาหกรรมเครื่องจักรแปรรูปน้ำมันมะกอก
แอร์แน็สต์ ดูดาร์ เดอ ลาเกร

แอร์แน็สต์ มาร์ก หลุยส์ เดอ กงซาก ดูดาร์ เดอ ลาเกร (31 มีนาคม ค.ศ. 1823 – 12 มีนาคม 1868) เป็นหัวหน้าคณะสำรวจแม่น้ำโขงของประเทศฝรั่งเศส ระหว่างปี ค.ศ. 1866–1868 
ดูดาร์ เดอ ลาเกร เกิดที่แซ็ง-แว็งซ็อง-เดอ-แมร์กูซ (Saint-Vincent-de-Mercuze) ใกล้เมืองเกรอนอบล์ ประเทศฝรั่งเศส และสำเร็จการศึกษาจากเอกอลปอลีแต็กนิก เขาได้เข้ารับราชการในกองทัพเรือฝรั่งเศสและเข้าร่วมรบในสงครามไครเมีย ก่อนจะย้ายมาประจำการที่ไซ่ง่อน ในอินโดจีนฝรั่งเศส ด้วยหวังว่าสภาพภูมิอากาศของที่นี่จะช่วยเยียวยาโรคแผลในกระเพาะอาหาร (Peptic ulcer) ที่เขาเป็นเรื้อรังได้ แต่โรดนี้รักษาไม่หาย และตลอดช่วงการสำรวจแม่น้ำโขง อาการโรคดังกล่าวของเขามักกำเริบอยู่บ่อยครั้ง 
ในช่วงที่ประจำการอยู่ที่ไซ่ง่อนนี้เอง เขาได้ประสบความสำเร็จในการทำสนธิสัญญากับกัมพูชา ซึ่งทำให้กัมพูชาตกลงยอมเป็นรัฐในอารักขาของฝรั่งเศส เมื่อวันที่ 5 กรกฎาคม ค.ศ. 1863 โดยทั้งสองฝ่ายได้ลงนามในสนธิสัญญาดังกล่าวที่เมืองไซ่ง่อน
คณะสำรวจแม่น้ำโขงภายใต้การนำของดูดาร์ เดอ ลาเกร ได้เดินทางออกจากไซ่ง่อนเมื่อวันที่ 5 มิถุนายน ค.ศ. 1866 ระหว่างการเดินทางนอกจากจะต้องเผชิญกับโรคแผลในกระเพาะอาหารแล้ว เขายังต้องทนทรมานจากการเป็นไข้ ป่วยด้วยโรคบิดมีตัว และมีแผลติดเชื้อจากการถูกปลิงกัด เนื่องจากคณะสำรวจจำเป็นต้องเดินเท้าเปล่าเมื่อรองเท้าที่ใช้อยู่หมดสภาพและไม่มีรองเท้าสำรองใช้ทดแทน เมื่อคณะสำรวจเดินทางมาถึงเขตตงชฺวาน ในมณฑลยูนนาน ประเทศจีน เขาก็ป่วยเกินกว่าที่จะเดินทางต่อได้อีก ฟร็องซิส การ์นีเย รองหัวหน้าคณะสำรวจ จึงต้องรับช่วงต่อหน้าที่หัวหน้าคณะสำรวจแทน การ์นิเยร์ได้นำคณะสำรวจเดินทางต่อไปยังเมืองต้าหลี่ และได้ฝากดูดาร์ เดอ ลาเกร ไว้อยู่ในความดูแลของแพทย์จนกระทั่งเขาเสียชีวิตลงจากโรคฝีในตับ แพทย์ได้ผ่าตัดเอาหัวใจของดูดาร์ เดอ ลาเกร ออกเพื่อนำกลับไปยังประเทศฝรั่งเศส ส่วนร่างของเขาได้ทำการฝังไว้ที่เขตตงชฺวานนั้นเอง
ดูดาร์ เดอ ลาเกร ยังเป็นนักกีฏวิทยาอีกด้วย ชุดสะสมแมลงที่เขารวบรวมไว้จากทวีปแอฟริกาได้รับการเก็บรักษาไว้ที่พิพิธภัณฑ์ประวัติศาสตร์ธรรมชาติในกรุงปารีส ประเทศฝรั่งเศส
ยากูซ่า (วิดีโอเกม)

ยากูซ่า  เป็นวิดีโอเกมแนวต่อสู้-ผจญภัย พัฒนาและจัดจำหน่ายโดยเซก้า สำหรับเครื่องเพลย์สเตชัน 2 "ยากูซ่า" วางจำหน่ายในประเทศญี่ปุ่นในปี 2005 และวางจำหน่ายนอกประเทศญี่ปุ่นในปีต่อมา เนื้อเรื่องจะเล่าชีวิตของยากูซ่าชื่อ คาซึมะ คิริว (Kazuma Kiryu) ที่หลังจากใช้เวลาสิบปีในคุกสำหรับอาชญากรรมที่เขาไม่ได้เป็นคนทำ และรู้ว่าเงินจำนวน 1 หมื่นล้านเยนถูกขโมยมาจากตระกูลโทโจ (Tojo clan) ซึ่งอาชญากรกำลังค้นหาอยู่ เขาได้พบกับฮารุกะเด็กหญิงกำพร้าที่ถูกตกเป็นเป้าหมายของตระกูล เธอเชื่อว่าจะมีกุญแจสำคัญสำหรับเงินที่หายไป และเขาก็ตัดสินใจที่จะปกป้องเธอ ตัวเกมดำเนินเนื้อเรื่องในย่าน Kamurocho สถานที่สมมติซึ่งจำลองจากย่านคาบุกิโจในกรุงโตเกียว 
"ยากูซ่า" เป็นวิดีโอเกมแนวต่อสู้-ผจญภัยโอเพนเวิลด์ที่มีองค์ประกอบสวมบทบาท ผู้เล่นได้รับประสบการณ์จากการต่อสู้ซึ่งสามารถใช้เพื่อเพิ่มระดับสถิติของคาซึมะ และเพิ่มความสามารถในการต่อสู้ของเขา และเพื่อเป็นเงินทุนในการพัฒนาเกมที่มีราคาสูง เซก้าได้ทำสัญญาผูกมัดกับบริษัทชื่อดังในญี่ปุ่น ตัวเกมฉบับรีเมค "ยากูซ่าคิวามิ" วางจำหน่ายในประเทศญี่ปุ่นสำหรับเครื่องเพลย์สเตชัน 3 และ เพลย์สเตชัน 4 ในปี 2016 ซึ่งต่อมาตัวเกมได้วางจำหน่ายในภูมิภาคอเมริกาเหนือและยุโรปสำหรับเครื่องเพลย์สเตชัน 4 ในปี 2017 และสำหรับไมโครซอฟท์ วินโดวส์ วางจำหน่ายในวันที่ 19 กุมภาพันธ์ 2019
"ยากูซ่า" ได้รับเสียงวิจารณ์ในทางแง่บวก ถึงแม้ว่าจะมีการวิพากษ์วิจารณ์ถึงกลไกกลอุบายของเกม แต่ก็ได้รับการตอบรับอย่างดีจากการนำเสนอและเนื้อเรื่อง "ยากูซ่า" ประสบความสำเร็จในเชิงพาณิชย์โดยมียอดขายมากกว่า 1 ล้านชุด และได้กลายเป็นเกมแฟรนไชส์หลัก
ลูคัส ริดจ์สตัน

ลูคัส ริดจ์สตัน  เกิดเมื่อวันที่ 5 เมษายน ค.ศ. 1975 ที่เมืองบราติสลาวา, ประเทศเชโกสโลวาเกีย (ต่อมาเป็น ประเทศสโลวาเกีย) โดยลูคัสเป็นนักแสดงภาพยนตร์ลามกเกย์และผู้กำกับภาพยนตร์ลามกเกย์ชาวสโลวักภายใต้สังกัดเบลอามี ซึ่งลูคัสก็เป็นนักแสดงภาพยนตร์ลามกเกย์ที่ได้รับฉายาว่า “ราชาแห่งวงการภาพยนตร์ลามกเกย์”
ลูคัสได้เริ่มเข้าวงการสื่อลามกเกย์จากการที่เขาได้ไปถ่ายแบบนิตยสารเฟรซเมน ซึ่งเป็นนิตยสารลามกเกย์อเมริกัน โดยทางนิตยสารก็ได้ในเขาให้ใช้ชื่อในว่า "“Lucas Ridgeston”" แทนเนื่องจากชื่อจริงของเขาเป็นภาษาในแถบประเทศกลุ่มตะวันออก และเมื่อลูคัสได้เข้าวงการมาในสื่อลามกอย่างเต็มตัวเบลอามีก็ได้เปลี่ยนตัวเขียนชื่อในวงการของเขาเป็น "“Lukas Ridgeston”" อีกครั้งหนึ่ง โดยส่วนใหญ่ในวิดีโอสื่อลามกเขาจะเล่นเป็นฝ่ายรุก ลูคัสได้มีโอกาสเล่นฝ่ายรับเพียงแค่ 2 ครั้งเท่านั้นคือในตอน "Lukas' Story 2: When Boy Meets Boy" และ "Lucky Lukas" ด้านชีวิตส่วนตัวลูคัสได้ออกมาเปิดเผยว่าเขาสามารถเข้าหาได้กับทุกเพศ
รถถังเบา เอ็มเค7 เททราร์ค

รถถังเบา เอ็มเค7 (A17) ยังเป็นที่รู้จักกันคือ เททราร์ค เป็นรถถังเบาของบริติซที่ถูกผลิตโดยวิคเกอร์-อาร์มสตรองในช่วงปลายปี ค.ศ. 1930 และพัฒนาในช่วงสงครามโลกครั้งที่สอง เททราร์คนั้นเดิมทีได้รับการออกแบบให้เป็นรุ่นล่าสุดในสายของรถถังเบาที่ถูกสร้างขึ้นโดยกองร้อยจากกองทัพอังกฤษ มันได้รับการปรับปรุงตามรุ่นก่อน รถถังเบา เอ็มเค6บี โดยได้รับการแนะนำในการติดตั้งปืน 2-ปอนด์เดอร์ที่มีอำนาจการยิงเป็นพิเศษ สำนักงานการสงคราม(War Office)ได้สั่งซื้อรถถัง 70 คัน จากนั้นก็ได้สั่งซื้อที่เพิ่มมากขึ้นเป็น 200 คัน การผลิตที่ล่าช้าด้วยปัจจัยหลายประการและส่งผลทำให้มีการผลิตรถถังได้แค่เพียง 100 ถึง 177 คัน
ด้วยจุดข้อบกพร่องในการออกแบบของรถถัง บวกกับการตัดสินใจของสำนักงานการสงครามที่ไม่ใช้รถถังเบาในกองพลยานเกราะบริติซ จึงถูกห้ามไม่ให้มีการใช้เททราร์คในการทัพแอฟริกาเหนือ เป็นผลทำให้รถถังส่วนใหญ่ยังคงอยู่ในสหราชอาณาจักร แม้ว่าจะมีการส่งไปยังสหภาพโซเวียตประมาณ 20 คันซึ่งเป็นส่วนหนึ่งของโครงการให้ยืม-เช่า ในช่วงต้นปี ค.ศ. 1941 กองกำลังราชยานเกราะ(Royal Armoured Corps)ได้ก่อตั้งสามกองพันทหารม้าสำหรับการใช้ในปฏิบัติการสะเทินน้ำสะเทินบกในโพ้นทะเล ซึ่งถูกติดตั้งด้วยเททราร์ค ในเดือนพฤษภาคม ค.ศ. 1941 จำนวนเล็กน้อยของเททราร์คได้กลายเป็นส่วนหนึ่งของกองกำลังบริติซที่ได้เข้าร่วมในการบุกครองมาดากัสการ์ และในเดือนมิถุนายน ค.ศ. 1942 เททราร์คได้ประจำการอยู่ในกองพลทหารโดดร่มที่ 1 หลังจากที่ได้มีการตัดสินใจแล้วว่าที่จะอนุญาตให้ใช้เป็นรถถังเบาที่สามารถขนส่งทางอากาศได้สะดวกเพื่อสนับสนุนกองกำลังทหารโดดร่มบริติซ เททราร์คได้ถูกขนส่งและลงจอดในเครื่องร่อนที่ถูกออกแบบมาเป็นพิเศษอย่าง General Aircraft Hamilcar การขาดแคลนเครื่องร่อนได้กีดขวางพวกเขาในการเข้าร่วมในฝ่ายสัมพันธมิตรบุกครองเกาะซิซิลีในปี ค.ศ. 1943 แทนที่พวกเขาจะประจำการในกองพลทหารโดดร่มที่ 6 ใหม่ และกลายเป็นส่วนหนึ่งของกรมทหารโดดร่มลาดตระเวนยานเกราะที่ 6
เมษ ธราธร

เมษ ธราธร หรือ เมษ เป็นผู้กำกับภาพยนตร์ชาวไทย สังกัด จีดีเอช มีผลงานการกำกับภาพยนตร์โด่งดังภายใต้ค่าย จีเอ็มเอ็ม ไท หับ ได้แก่ ATM เออรัก เออเร่อ และ ไอฟาย..แต๊งกิ้ว..เลิฟยู้
ประวัติ.
เมษ สำเร็จการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย ภาควิชาภาพยนตร์และภาพนิ่ง รุ่น 37
ขณะกำลังศึกษาใน คณะนิเทศศาสตร์ จุฬาลงกรณ์มหาวิทยาลัย เมษมีผลงานหนังสั้นนิสิตเรื่อง "มนต์รักซักรีด" เป็นที่ถูกใจของผู้กำกับ จิระ มะลิกุล จึงได้ถูกชักชวนให้เข้าไปทำงานด้วย เริ่มที่การเขียนบทภาพยนตร์ร่วมกับเพื่อน ๆ รวมถึง ฉันทวิชช์ ธนะเสวี ในเรื่อง "เก๋า เก๋า" 
เมษ มีผลงานกำกับภาพยนตร์เรื่องแรกในค่าย จีเอ็มเอ็ม ไท หับ ร่วมกับผู้กำกับ วิทยา ทองอยู่ยง ได้แก่ เรื่อง บ้านฉัน..ตลกไว้ก่อน (พ่อสอนไว้) ตามด้วยผลงานกำกับภาพยนตร์เดี่ยวที่ทำรายได้ถล่มทลายอย่าง ATM เออรัก เออเร่อ และ ไอฟาย..แต๊งกิ้ว..เลิฟยู้
พระนางอินซุน

พระนางอินซุน (27 มิถุนายน 2075 - 12 กุมภาพันธ์ 2118) รู้จักในพระนาม พระพันปีอึยซอง  เป็นพระมเหสีในพระเจ้ามย็องจงแห่งโชซ็อน
เมื่อพระสวามีเสด็จสวรรคตใน พ.ศ. 2110 พระนางจึงได้เป็นผู้ว่าราชการแทนพระเจ้าซ็อนโจ รัชกาลที่ 14 ที่ยังทรงพระเยาว์อยู่เป็นเวลา 1 ปีจึงพ้นจากตำแหน่งผู้ว่าราชการแทนเมื่อ พ.ศ. 2111
การมีภรรยาหลายคน

การมีภรรยาหลายคน (Polygyny-(from Neoclassical Greek πολυγυνία from - "poly-" "หลายคน", และ "gyne" "ผู้หญิง" หรือ "ภรรยา")) เป็นรูปแบบที่ได้พบมากที่สุดและเป็นที่ยอมรับของการมีคู่ครองหลายคนในเวลาเดียวกัน(Polygamy) นำมาซึ่งการแต่งงานของผู้ชายกับผู้หญิงหลายคน ประเทศส่วนใหญ่ที่ได้อนุญาตให้มีการสมรสคู่ครองหลายคนในเวลาเดียวกันคือ ประเทศรัฐอิสลามเป็นส่วนใหญ่ ซึ่งการมีภรรยาหลายคนเป็นรูปแบบเดียวที่ได้รับการยอมรับ (ส่วนการมีสามีหลายคน (Polyandry) เป็นแนวทางการปฏิบัติของผู้หญิงที่มีสามีตั้งแต่สองคนขึ้นไป)
ในบางประเทศที่การมีภรรยาหลายคนนั้นผิดกฎหมาย และบางครั้งแม้ในทางกฎหมาย ที่บางครั้งก็ได้เป็นที่รู้กันว่าผู้ชายที่มีอนุภรรยาหนึ่งคนหรือสองคนขึ้นไป ซึ่งพวกเขาไม่ได้แต่งงาน สถานะของอนุภรรยานั้นไม่ได้เป็นภรรยาที่แท้จริง และเด็กๆที่เกิดจากความสัมพันธ์ดังกล่าวและบางครั้งก็ยังถือว่าผิดกฎหมายและอาจจะมีผลเสียทางกฎหมาย
เจ็ตเซ็ตเรดิโอฟิวเจอร์

เจ็ตเซ็ตเรดิโอฟิวเจอร์  เป็นวิดีโอเกมแนวแอ็กชันกีฬา ที่พัฒนาขึ้นโดยสมายล์บิต เป็นภาคต่อของเกม "เจ็ตเซ็ตเรดิโอ" ที่ลงให้กับเครื่องดรีมแคสต์ และวางจำหน่ายโดยเซก้า ตัวเกมวางจำหน่ายในประเทศญี่ปุ่นในวันที่ 22 กุมภาพันธ์ 2002 ในภูมิภาคอเมริกาเหนือในวันที่ 25 กุมภาพันธ์ 2002 และในภูมิภาคยุโรป และ ออสเตรเลีย ในวันที่ 14 มีนาคม 2002 สำหรับเครื่องเอกซ์บอกซ์ หลังจากการเปิดตัวครั้งแรกของเกม ตัวเกมถูกเพิ่มเข้ากับเกม "เซก้าจีที 2002" ลงบนแผ่นดิสก์แผ่นเดียวและมัดรวมเข้ากับระบบเอกซ์บอกซ์ใหม่
คล้ายกับเกมภาคต้นฉบับ ตัวเกมจะแสดงให้เห็นถึงอนาคตของกรุงโตเกียวที่เสรีภาพในการแสดงออกนั้นผิดกฎหมาย ผู้เล่นจะรับบทเป็นตัวละครใน GG's ซึ่งเป็นแก๊งค์ศิลปินกราฟฟิตีสเก็ตอินไลน์ที่เล่นสเก็ตไปทั่วกรุงโตเกียวเพื่อปกปิดกราฟฟิตีของคู่แข่ง, ต่อกรกับตำรวจ Rokkaku และเต้นไปกับเพลงประกอบดนตรีอิเล็กทรอนิกส์ ตัวเกมดังกล่าวใช้แอนิเมชันสไตล์เฉดเซล และได้รับการยอมรับอย่างกว้างขวางในด้านสไตล์ดนตรีที่เป็นเอกลักษณ์, งานศิลปะที่มีรายละเอียด และรูปแบบการเล่น
สโมสรฟุตบอลอยุธยา ยูไนเต็ด ในฤดูกาล 2562

ฤดูกาล 2562 เป็นฤดูกาลที่ 4 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยหลังจากจบไทยลีก 3 ฤดูกาล 2561 สโมสรได้เลื่อนชั้นขึ้นมาแข่งขันในระดับไทยลีก 2 ในฐานะผู้ชนะในรอบเพลย์ออฟ และได้เปลี่ยนหัวหน้าผู้ฝึกสอนจากสันติ ไชยเผือก ที่ทำหน้าที่ผู้ฝึกสอนชั่วคราวในช่วงท้ายฤดูกาลที่แล้วมาเป็นเป็นเฉลิมวุฒิ สง่าพล
ในช่วง 6 นัดแรกในการแข่งขันไทยลีก 2 สโมสรทำผลงานได้อย่างย่ำแย่โดยชนะเพียงแค่ 1 นัด เสมอ 1 นัด และแพ้ถึง 4 นัด จนอันดับอยู่ท้ายตาราง ทำให้เฉลิมวุฒิ สง่าพล ถูกปลดจากตำแหน่งในเดือนมีนาคม และสโมสรได้แต่งตั้งอนุรักษ์ ศรีเกิดเป็นหัวหน้าผู้ฝึกสอนแทน แต่ผลงานกลับย่ำแย่ลงโดยไม่ชนะใครถึง 11 นัดติดต่อกันและตกไปอยู่อันดับที่ 2 จากท้ายตาราง ด้วยผลงานที่ย่ำแย่ทำให้อนุรักษ์ ศรีเกิดได้ลาออกจากตำแหน่ง และทางสโมสรได้แต่งตั้งให้พัฒฐณพงศ์ ศรีปราโมช รักษาการณ์แทนหัวหน้าผู้ฝึกสอนจนจบฤดูกาล แต่ไม่สามารถทำผลงานให้ดีขึ้นได้โดยจบฤดูกาลด้วยอันดับสุดท้ายของตาราง
เมื่อจบฤดูกาลสโมสรฟุตบอลไทยฮอนด้าได้ประกาศพักทีมโดยไม่ส่งทีมลงแข่งในฤดูกาล 2563 ทำให้สมาคมฟุตบอลเสริมทีมโดยให้สโมสรฟุตบอลราชนาวีที่ได้อันดับ 16 รอดพ้นจากการตกชั้น และสโมสรฟุตบอลอุบล ยูไนเต็ดที่ได้อันดับ 17 ของตาราง มีกรณีถูกปรับตกชั้นสู่ไทยลีก 4 ทำให้อยุธยา ยูไนเต็ดที่อยู่ลำดับถัดมารอดพ้นจากการตกชั้น
"ข้อมูล ณ วันที่ 27 ตุลาคม 2562"
"สถิติการลงสนามและการยิงประตูรวมการแข่งขันทุกรายการ"
การมีสามีหลายคน

การมีสามีหลายคน (polyandry, ; จากภาษากรีก πολυ- "poly-", "หลายคน" และ ἀνήρ "anēr", "ผู้ชาย") เป็นรูปแบบของการสมรสคู่ครองหลายคนในเวลาเดียวกันซึ่งผู้หญิงได้มีสามีตั้งแต่สองคนขึ้นไปในเวลาเดียวกัน การมีสามีหลายคนนั้นได้เปรียบเทียบกับการมีภรรยาหลายคน ที่เกี่ยวข้องกับผู้ชายหนึ่งคนและผู้หญิงสองคนขึ้นไป ถ้าการสมรสด้วยจำนวนมากของผู้ที่เข้าร่วม"สามีและภรรยา"ของแต่ละเพศ ก็สามารถเรียกได้ว่า การสมรสคู่ครองหลายคนในเวลาเดียวกัน การแต่งงานร่วมกันหรือเป็นกลุ่ม ในการใช้คำอย่างกว้างขวาง การมีสามีหลายคน หมายถึงความสัมพันธ์ทางเพศด้วยผู้ชายหลายคนภายในหรือภายนอกสมรส 
จากสังคมที่จำนวน 1,231 รายชื่อที่มีอยู่ในแผนที่ชาติพันธุ์วิทยา ค.ศ. 1980 ได้พบว่า 186 ที่มีคู่ครองคนเดียว; 453 ที่มีภรรยาหลายคนเป็นครั้งคราว; 588 ที่มีภรรยาหลายคนบ่อยขึ้น; และ 4 ที่มีสามีหลายคน การมีสามีหลายคนนั้นหาพบได้ยากกว่าตัวเลขนี้ที่แนะนำ เนื่องจากที่ได้มีการถือว่าเป็นเพียงตัวอย่างที่พบในเทือกเขาหิมาลัย (28 สังคม) จากการศึกษาเมื่อเร็ว ๆ นี้ได้พบว่า มากกว่า 50 สังคมอื่น ๆ ได้ปฏิบัติการมีสามีหลายคน<ref name="Starkweather/Hames 2012"></ref>
การมีสามีหลายคนในหมู่พี่น้องได้มีประสบการณ์ในท่ามกลางทิเบตในเนปาล ส่วนหนึ่งของจีนและส่วนหนึ่งของอินเดียเหนือ ซึ่งพี่น้องสองคนหรือมากกว่าจะแต่งงานกับภรรยาคนเดียวกัน ด้วยภรรยาที่มี "วิธีการเข้าถึงทางเพศ" ที่เท่าเทียมกันแก่พวกเขา มันได้เกี่ยวข้องกับความเป็นพ่อ ความเชื่อทางวัฒนธรรมที่เด็กสามารถมีพ่อได้มากกว่าหนึ่งคน
รถถังตระกูลไอเอส

รถถังไอเอส เป็นหนึ่งในตระกูลรถถังหนักที่พัฒนาขึ้นให้เป็นรุ่นที่สืบทอดต่อจากรถถังตระกูลเค-วีโดยสหภาพโซเวียตในสงครามโลกครั้งที่สอง อักษรย่อคำว่า ไอเอส มาจากชื่อจริงของโจเซฟ สตาลิน (Ио́сиф Ста́лин, อีโอซิฟ สตาลิน) รถถังหนักนี้ได้รับการออกแบบด้วยเกราะที่หนาเพื่อต้านทานปืน 88 มม.ของเยอรมัน และถือปืนหลักที่จะสามารถเอาชนะรถถังทีเกอร์และแพนเทอร์ พวกเขาได้ออกแบบส่วนใหญ๋ให้เป็นรถถังบุกทะลวง ยิงกระสุนระเบิดแรงสูงที่มีประโยชน์ต่อสนามเพลาะและบังเกอร์ รถถังไอเอส-2 ได้มีความต้องการในการเข้าประจำการในเดือนเมษายน ค.ศ. 1944 และถูกใช้เป็นหัวหอกโดยกองทัพแดงในช่วงสุดท้ายของยุทธการที่เบอร์ลิน รถถังไอเอส-3 ได้เข้าประจำการบนชายแดนโซเวียต-จีน โซเวียตบุกครองฮังการี ปรากสปริงและทั้งสองฝ่ายในสงครามหกวัน ตระกูลรุ่นล่าสุดคือ รถถังหนัก ที-10
มเยาะอู้

มเยาะอู้  เดิมเรียก มโหย่ฮ่อง  เป็นเมืองที่มีความสำคัญทางโบราณคดีทางตอนเหนือของรัฐยะไข่ ประเทศพม่า และเป็นเมืองหลักของจังหวัดและอำเภอมเยาะอู้ ระหว่าง ค.ศ. 1430–1785 เมืองนี้เป็นศูนย์กลางของอาณาจักรมเยาะอู้ซึ่งเป็นอาณาจักรที่มีอำนาจและความสำคัญมากที่สุดของชาวยะไข่
เจ้าหญิงลูอีเซอแห่งปรัสเซีย

เจ้าหญิงลูอีเซอแห่งปรัสเซีย  ประสูติเมื่อวันที่ 3 ธันวาคม พ.ศ. 2381 เป็นพระราชธิดาพระองค์เล็กและพระองค์เดียวในจักรพรรดิวิลเฮ็ล์มที่ 1 แห่งเยอรมนี และเอากุสตาแห่งซัคเซิน-ไวมาร์-ไอเซนัค เป็นพระราชขนิษฐาเพียงพระองค์เดียวในจักรพรรดิฟรีดริชที่ 3 แห่งเยอรมนี เป็นพระราชปิตุจฉา (อาหญิง) ใน จักรพรรดิวิลเฮ็ล์มที่ 2 แห่งเยอรมนี พระองค์ทรงมีชื่อเล่นว่า วีวี ช่วงที่พระองค์มีพระชันษา 15–20 ปี สถานะของครอบครัวพระองค์เป็นไปด้วยความสุข แต่บางครั้งก็อาจจะมีความเครียดบ้าง เจ้าหญิงลูอีเซอจึงกลายเป็นความสุขเล็ก ๆ ของครอบครัว เนื่องด้วยพระองค์เป็นคนชอบเฮอา ร่าเริง 
การหมั้นหมายและเสกสมรส.
เจ้าหญิงลูอีเซอแห่งปรัสเซียทรงหมั้นหมายกับเฟรเดอริกที่ 1 แกรนด์ดยุกแห่งบาเดิน เมื่อ พ.ศ. 2397 ก่อนจะเสกสมรสกันในวันที่ 20 กันยายน พ.ศ. 2399 รับพระราชทานพระอิสริยยศ แกรนด์ดัชเชสแห่งบาเดิน พระชายา ผ่านมาไม่นานหลังจากเสกสมรส เจ้าหญิงลูอีเซอทรงครรภ์พระธิดาพระองค์ใหญ๋ พระองค์ได้ทรงพระอักษรถึงพระราชบิดา พระราชมารดา และพระเชษฐาว่า "มีความสุขดี" โดยพระกรณียากิจในฐานะแกรนด์ดัชเชสแห่งบสเดินนั้น พระองค์ทรงรับองค์กรการกุศลไว้ในพระอุปถัมภ์ พระราชทานทรัพย์สินส่วนพระองค์ในการสร้างโรงพยาบาล สนับสนุนเรื่องสิทธิสตรี จนมีคำกล่าวที่ว่า
<templatestyles src="แม่แบบ:คำพูด/style.css" />สตรีเหล็กแห่งยุคนี้คงหนีไม่พ้นเจ้าฟ้าลูอีเซอ ราชธิดาของกษัตริย์วิลเฮ็ล์ม และราชินีเอากุสตา
พระองค์และพระสวามีมีพระบุตรดังนี้
แม่น้ำลีเอิร์ด

แม่น้ำลีเอิร์ด  เป็นแม่น้ำที่ไหลผ่านยูคอน รัฐบริติชโคลัมเบียและนอร์ทเวสต์เทร์ริทอรีส์ ประเทศแคนาดา มีต้นกำเนิดจากเทือกเขาแซงซีร์ ส่วนหนึ่งของเทือกเขาเพลลี ทางตะวันออกเฉียงใต้ของยูคอน แม่น้ำมีความยาว 1,115 กิโลเมตร โดยไหลไปทางทิศตะวันออกกเฉียงใต้ผ่านรัฐบริติชโคลัมเบีย จนสุดปลายทิศเหนือของเทือกเขาร็อกกี และไหลโค้ทางทิศตะวันออกเฉียงเหนือกลับไปยังยูคอนและนอร์ทเวสต์เทร์ริทอรีส์ ไหลลงแม่น้ำแมกเคนซีที่ฟอร์ตซิมป์ซันในนอร์ทเวสต์เทร์ริทอรีส์ แม่น้ำมีครอบคลุมพื้นที่ ที่เป็นป่าเขตหนาว (boreal forest) และพรุเขตหนาว (muskeg)
ราฟาเอล อะเลนการ์

ราฟาเอล อะเลนการ์  เป็นนักแสดงและนายแบบหนังชายรักชายสำหรับผู้ใหญ่ ชาวบราซิล โดยราฟาเอลเคยได้มีโอกาสร่วมงานกับฟาลคอน สตูดิโอและเรจจิ้ง สเตเลียน ซึ่งเป็นหนึ่งในค่ายภาพยนตร์เกย์ที่ผลิตภาพยนตร์สำหรับผู้ใหญ่เกย์มากที่สุด ราฟาเอลเคยได้มีโอกาสได้ถ่ายแบบลงในนิตยสารชั้นนำ และเขาก็ถือเป็นหนึ่งในนักแสดงภาพยนตร์สำหรับผู้ใหญ่เกย์ที่มีชื่อเสียงมากที่สุดอีกคนหนึ่ง 
ประวัติ.
ราฟาเอลเกิดเมื่อวันที่ 18 กรกฎาคม ค.ศ. 1978 ที่เมืองโจเอาเปสโซอา ประเทศบราซิล โดยเขาเกิดมาในครอบครัวชาวบราซิลเชื้อสายโปรตุเกสที่นับถือศาสนายูดาห์ และหลังจากที่เขาเรียนจบทันตแพทยศาสตร์ที่เซาเปาลู เขาก็ได้ประกอบอาชีพเป็นทันตแพทย์ที่เซาเปาลูไปสักระยะหนึ่ง จนกระทั่งเขาได้ตัดสินใจลาออกจากการเป็นทันตแพทย์แล้วไปประกอบอาชีพนายแบบแทน ซึ่งราฟาเอลก็เคยมีโอกาสได้ถ่ายแบบให้กับแบรนด์เสื้อผ้าอย่างคาลวิน ไคลน์ กระทั่งคริสเตน บยอร์น ผู้กำกับภาพยนตร์ลามกเกย์ ได้ไปเห็นรูปของเขาและชักชวนเขาให้มาเป็นนักแสดงภาพยนตร์ลามกเกย์แล้วทำให้เขาได้เข้าสู่วงการภาพยนตร์ลามกเกย์อย่างเต็มตัว โดยราฟาเอลก็ได้มีโอกาสร่วมงานกับค่ายภาพยนตร์ลามกเกย์หลายค่ายทั้ง ฟาลคอน, ฮอต เฮาส์ เอนเตอร์เทนเมนต์, เมนดอตคอม, เรจจิ้ง สเตเลียน และ สตูดิโอ 2000 โดยต่อมาราฟาเอลก็ได้เป็นผู้กำกับและผู้อำนวยการสร้างภาพยนตร์ลามกเกย์อีกด้วย ซึ่งเขาก็ได้สร้างบริษัทเป็นของตัวเองขึ้นมาที่มีชื่อว่าแบล็ก สกอร์เปียนโดยบริษัทนี้เป็นบริษัทที่ผลิตสื่อลามกเกย์ออกมา ซึ่งราฟาเอลก็ได้ย้ายจากเซาเปาลูมาอยู่ที่นครนิวยอร์ก ประเทศสหรัฐอเมริกาอย่างถาวรในปีค.ศ. 2003 และเขาก็ได้รับสัญชาติอเมริกันในเวลาต่อมา
ราฟาเอลได้รับการถูกเสนอชื่อเข้าชิงในรางวัล GayVN Awards เป็นครั้งแรกในปีค.ศ. 2004 และในเวลาต่อมาในปีค.ศ. 2010 เขาก็ได้มีโอกาสรับรางวัล GayVN Awards จากภาพยนตร์ลามกเกย์เรื่อง Wall Street แล้วนอกจากนี้เขายังได้มีโอกาสรับรางวัล Grabby Awards ในปีเดียวกัน ซึ่งต่อมาในปีค.ศ.2011 ก็ถือได้ว่าเป็นช่วงที่เขาประสบความสำเร็จมากที่สุดในสายอาชีพนี้จากเรื่อง Prison Shower ที่แสดงร่วมกับจอห์นนี แรพิด ซึ่งเรื่องนี้เป็นส่วนหนึ่งของซีรีส์ภาพยนตร์ลามกเรื่อง Drill My Hole ของค่ายเมนดอตคอมโดยเขาก็ได้ถูกเสนอชื่อเข้าชิงรางวัลในสาขาต่างๆมากมาย และในปีค.ศ.2018 ราฟาเอลก็ได้ตัดสินใจยุติบทบาทในฐานะนักแสดงภาพยนตร์ลามกเกย์
ผลงานการแสดงภาพยนตร์ลามก.
<templatestyles src="Col-begin/styles.css"/>
ลิแบแร็ตส์

<ns>0</ns>
 <revision>
 <parentid>11568082</parentid>
 <timestamp>2024-11-06T06:36:27Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-cs| → {{langx|cs| (2)</comment>
 <origin>11876920</origin>
 <model>wikitext</model>
 <format>text/x-wiki</format>
ลิแบแร็ตส์ ({{langx|cs|Liberec}}, {{IPA-cs|ˈlɪbɛrɛt͡s|pron|Cs-Liberec.ogg}}) หรือ ไรเชินแบร์ค ({{langx|de|Reichenberg}}, {{IPA-de|ˈʁaɪçn̩bɛɐ̯k|pron}}) เป็นนครในประเทศเช็กเกีย เป็นเมืองใหญ่เป็นอันดับที่ 5 ของประเทศ
ลิแบแร็ตส์เคยเป็นหนึ่งในเมืองที่มีความรุ่งเรืองด้านอุตสาหกรรมสิ่งทอ จนได้รับสมญานามว่าเป็น "แมนเชสเตอร์แห่งโบฮีเมีย" พื้นที่รวมของเมือง หากรวมชานเมืองมีประชากร 150,000 คน ทำให้ลิแบแร็ตส์เป็นเมืองใหญ่เป็นอันดับที่ 3 (เมื่อรวมชานเมือง) ของโบฮีเมีย รองจากปรากและเปิลแซ็ญ
ปาล์มจีน

ปาล์มจีน (ชื่อวิทยาศาสตร์: "Livistona chinensis") หรือ ปาล์มเซี่ยงไฮ้ เป็นไม้ประดับในสกุลค้อ มีถิ่นกำเนิดในจีน, ญี่ปุ่นและไต้หวัน ลักษณะเป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 30 เซนติเมตร ใบรูปพัด แผ่นใบแผ่กว้าง ขอบใบจักเว้า ปลายจักห้อยลู่ลง ดอกออกเป็นช่อสมบูรณ์เพศยาว 80 เซนติเมตร ออกระหว่างกาบใบ ผลกลมรีขนาด 2 เซนติเมตร เมื่อสุกมีสีเขียวคล้ำ
พระวรคุณญาณมุณี (แก้ว)

พระวรคุณญาณมุณี เป็นพระสงฆ์ไทยสังกัดมหานิกาย นามเดิม "แก้ว" โดยอุปสมบทจากวัดพระทรง หลังจาก 3 พรรษาแล้วได้ไปจำพรรษาในถ้ำเขาหลวง 1 พรรษา จึงได้ไปอยู่จำพรรษาที่วัดในปากทะเล หลังจากนั้นจึงได้ธุดงค์เลียบชายฝั่งทะเลไปภาคตะวันออก ดำรงตำแหน่งเจ้าอาวาส วัดเครือวัลย์ จังหวัดชลบุรี
ประวัติ.
ชาติกำเนิด.
พระวรคุณญาณมุณี นามเดิม "แก้ว" เกิด ณ บ้านบางแก้ว ตำบลบางแก้ว อำเภอบ้านแหลม แขวงเมืองเพชรบุรี (จังหวัดเพชรบุรี) เมื่อเจริญวัยได้อุปสมบท ณ พัทธสีมา วัดพระทรง ตำบลท่าราบ อำเภอคลองกระแชง (อำเภอเมืองเพชรบุรี) แขวงเมืองเพชรบุรี (จังหวัดเพชรบุรี)< ได้เป็นสหธรรมิกร่วมสมัยกับหลวงพ่อมี วัดพระทรง โดยจำพรรษาอยู่ 3 ปี ก่อนที่จะไปจำพรรษาอยู่ในถ้ำเขาหลวง ตำบลคลองกระแชง อำเภอคลองกระแชง (อำเภอเมืองเพชรบุรี) แขวงเมืองเพชรบุรี จากนั้นจึงได้ไปจำพรรษา ณ วัดในปากทะเล ตำบลปากทะเล อำเภอบ้านแหลม จังหวัดเพชรบุรี หลังจากนั้นจึงได้ร่วมกับพระภิกษุธุดงค์ออกจากวัดปากทะเลเลียบชายฝั่งไปยังภาคตะวันออก ไปจำพรรษาอยู่ ณ วัดเครือวัลย์ แขวงเมืองบางปลาสร้อย (จังหวัดชลบุรี) 
ศาสนกิจ.
หลวงพ่อแก้ว ขณะจำพรรษาอยู่วัดในปากทะเล ซึ่งเป็นช่วงที่พระภิกษุจะต้องออกกำลังก่อสร้างวัดเอง ก็ได้มีการแจกวัตถุมงคลสำหรับโยมที่ได้นำซุงมาถวายวัดเพื่อใช้ในการก่อสร้างวัด
ยศทหารกองทัพจักรวรรดิเยอรมัน

ตารางนี้แสดง ยศทหารในกองทัพจักรวรรดิเยอรมัน ซึ่งบังคับใช้ระหว่าง ค.ศ. 1871 ถึง ค.ศ. 1918. 
จักรพรรดินาวี.
ยศทหารของกองทัพเรือจักรวรรดิเยอรมัน มีลักษณะสัณฐานเดียวกับยศในกองทัพบกทุกประการ.
เชิงอรรถ.
<templatestyles src="Reflist/styles.css" />
อาการกลัวแมลง

อาการกลัวแมลง  เป็นโรคกลัวที่ผู้ป่วยเกิดอาการกลัวแมลงหรือแมงมากเกินพอดี โดยเอกสารบัญชี DSM-5 ได้ระบุให้เป็นโรคกลัว (phobia) ชนิดหนึ่ง สำหรับอาการกลัวแมลงเฉพาะชนิด เช่น อาการกลัวผึ้ง (apiphobia), อาการกลัวมด (myrmecophobia), อาการกลัวผีเสื้อ (lepidopterophobia) ปัจจุบันคาดการณ์ว่ามีผู้ป่วยด้วยอาการกลัวแมลงถึง 6% ของประชากรอเมริกา
อาการอาจเกิดมาจากหลายสาเหตุ หนึ่งในนั้นอาจเกิดจากความทรงจำฝังใจเกี่ยวกับความกลัวแมลง หรือมีความเชื่ออย่างสุดใจว่าแมลงนั้นสกปรกหรือมีพิษ อาการกลัวแมลงมีทั้งประเภทที่กลัวแมลงหรือสิ่งมีชีวิตคล้ายแมลง และอาการกลัวแมลงเฉพาะชนิด เช่น ในอาการกลัวผีเสื้อ เนื่องจากเชื่ออย่างสุดใจว่าผีเสื้อมีพิษ โดยรวมแล้วอาการกลัวแมลงอาจจัดเป็นประเภทหนึ่งของอาการกลัวสัตว์ โดยมีอาการและสาเหตุเช่นเดียวกัน 
ปัจจุบันนิยมใช้ Cognitive behavioral therapy เพื่อบำบัดอาการกลัว
งานประกาศผลรางวัลออสการ์ ครั้งที่ 91

งานประกาศผลรางวัลออสการ์ ครั้งที่ 91 เป็นงานประกาศมอบรางวัลที่จัดขึ้นโดยสถาบันศิลปะและวิชาการทางภาพยนตร์สำหรับภาพยนตร์ที่เข้าฉายในปี พ.ศ. 2561 ซึ่งจะจัดขึ้นในวันที่ 24 กุมภาพันธ์ พ.ศ. 2562 ณ ดอลบีเธียเตอร์ ในฮอลลีวูด, รัฐแคลิฟอร์เนีย
ผู้ได้รับการเสนอชื่อเข้าชิงรางวัล.
รางวัลสาขาหลัก.
ผู้ชนะจะอยู่ในลำดับแรก เป็นตัวหนา และมีกริชคู่ (‡)
รางวัลพิเศษ.
The Academy held its 10th annual Governors Awards ceremony on November 18, 2018, during which the following awards were presented:
รางวัลเกียรติยศออสการ์
รางวัลอนุสรณ์ เออร์วิง จี. ธาลเบิร์ก